cyanic-selkie/wikianc huggingface dataset:
George Orwell
Ar an mBlár Fholamh i bPáras agus i Londain
D'éirigh Orwell as an obair sna póilíní coilíneacha i Mí Iúil den bhliain 1927. Chuaigh sé ar ais chuig a mhuintir i Suffolk. An bhliain a bhí chugainn, thug sé a aghaidh ar Pháras, áit a ndeachaigh sé le hiriseoireacht. D'éiríodh leis ó am go ham altanna a fhoilsiú ar pháipéir Shasanacha agus Fhrancacha, agus é ag tabhairt cur síos ar shaintréithre chultúr Shasana do na Francaigh nó ag tuairisciú faoi shaol na Fraince do na Sasanaigh. San am seo a bhailigh sé an t-eispéireas as ar fháisc sé an leath Fhrancach dá chéad mhórshaothar neamhfhicseanúil, Down and Out in Paris and London. Tá an leabhar seo curtha i láthair an léitheora mar nach mbeadh ann ach lomlán na fírinne, ach is dealraitheach go bhfuil cuid mhaith seanchais agus scéalta faoi mhadraí na n-ocht gcos measctha trí fhíor-thaithí an scríbhneora. Rinne Orwell a dhícheall le craiceann na fírinne a chur ar an saol ar an mblár fholamh a ndeachaigh sé tríd, ach is é an tátal a bhain fear scríofa a bheathaisnéise ná nach raibh Orwell leath chomh bocht san am agus a thugann sé fios ina leabhar. mion|422x422px|Eric Blair (George Orwell), comhad ó Metropolitan Police I ndiaidh dó conablach dhá bhliain a chaitheamh san Fhrainc, d'fhill Orwell go Sasana. Chaith sé seal ina theagascóir príobháideach, ach nuair a chaill sé an jab sin, chuaigh sé ag freastal ar na tearmainn do dhíthreabhaigh le mianach na scéalta a thiomsú le haghaidh na leithe Sasanaí de Down and Out in Paris and London.
Ba é Down and Out... an chéad leabhar leis a tháinig i gcló, ar an naoú lá de Mhí Eanáir 1933. Cheap sé an t-ainm cleite le haghaidh an leabhair seo. Fuair sé "Orwell" ó abhainn Orwell a ritheann trí Ipswich, agus thaitin "George" leis mar ainm fíor-Shasanach.
Tús na hÚrscéalaíochta
Ina dhiaidh sin, chrom sé ar a chéad úrscéal a scríobh, mar atá, Burmese Days. Le linn é a bheith i mbun na hoibre seo, bhí sé ag iarraidh suirí a dhéanamh le bean óg arbh ainm di Eleanor. Bhí sise i ngrá le fear eile, áfach, agus thug sí droim láimhe le hOrwell sa deireadh. Ba é an triantán grá seo a thug spreagadh don dara húrscéal a chum sé, mar atá, A Clergyman's Daughter. Maidir leis an leabhar faoi Bhurma, chríochnaigh sé í sa bhliain 1933. Ós rud é gur thug sé cur síos thar a bheith criticiúil ar na státseirbhísigh Shasanacha i mBurma, áfach, ní raibh a fhoilsitheoir, Victor Gollancz, sásta an leabhar a chur i gcló, agus an eagla a bhí air go gcuirfí an dlí air faoi chlúmhilleadh agus an teach foilsitheoireachta ar fad a léirscrios air.
D'éirigh le hOrwell, áfach, an leabhar a fhoilsiú sna Stáit Aontaithe. Bhí an foilsitheoir Meiriceánach, Harper's, ar aon fhocal le Victor Gollancz go raibh an t-ábhar sách goilliúnach, agus leis an ionchúiseamh faoi chlúmhilleadh a chur ó dhoras roimh ré, b'éigean d'Orwell athruithe suntasacha a chur i bhfeidhm ar an leabhar.
Go gairid ina dhiaidh sin, chrom Orwell ar an gcéad úrscéal eile, A Clergyman's Daughter. Níorbh é sin an leabhar ab fhearr a tháinig óna pheann, agus bhí Orwell chomh míshásta leis an úrscéal is nach gceadódh sé é a chur i gcló in athuair a fhad is a mhairfeadh sé féin beo. Níor hathfhoilsíodh an leabhar ar aon nós ach aon bhliain déag i ndiaidh bhás an údair. Go prionsabálta, tarraingíonn Orwell ar a shaol féin agus ar na daoine ina thimpeall agus é ag insint an scéil seo. Leabhar an-phríobháideach atá ann nach samhlófá le scríbhneoir poiblí polaitiúil cosúil le hOrwell. Más díol spéise é le haon duine, is é an príomhábhar suime atá ann ná an dóigh a gcaitheann an t-úrscéal seo súil ar mheon Orwell mar dhuine ar leith, mar phearsa indibhidiúil.
Ag Díol Leabhar - agus ag Pósadh
thumb|200px|Plaic cuimhneacháin - Hampstead mion|An chéad éagran Faoin am céanna, d'imigh Orwell go Hampstead. Roimhe sin, bhí sé ina chónaí i dteach a Aintín Nellie i Southwold. Réitigh an Aintín jab dó ag díol leabhar athláimhe i Hampstead, agus é breá sásta leis go raibh idir obair íoctha aige, agus buanchónaí air i Londain féin. Spreagadh don úrscéal Keep the Aspidistra Flying ab ea an t-athrú seo, freisin. Is é an cineál leabhar atá ann ná cur síos ar shaol an scríbhneora atá ag iarraidh fódú éigin a dhéanamh sa saol liteartha. Bhí Orwell ag fáil tuiscint cheart ar an bhficsean faoin am seo. Mar sin, tá an t-úrscéal níos fearr ná A Clergyman's Daughter, agus é in ann stíl scigiúil, áiféiseach, íorónta a láimhseáil agus casadh greannmhar a bhaint as imeachtaí a shaoil fosta. clé|mion|77 Parliament Hill i Hampstead Mar ba dual dó, chuir Orwell cuimhní cinn a thréimhse ina shiopadóir leabhar i míotar in aiste bheag, Bookshop Memories.
San am seo, bhí sé ag déanamh mórtachais lena sheanchara scoile Cyril Connolly arís. Bhí i bhfad níos mó glacadh le Connolly ná le hOrwell i gciorcail liteartha na heite clé san am seo, agus ba mhór an cuidiú le hOrwell an t-aitheantas áirithe seo. Bhí an pholaitíocht ag teacht isteach sa saol liteartha go tiubh téirimeach, agus an tAontas Sóivéadach ag cealgadh scríbhneoirí chuige le leabhair thaistil a chur ar pár. Ní dheachaigh Orwell leis an gCumannachas, áfach. Bhí cineál luí aige leis an ILP, nó Páirtí Neamhspleách an Lucht Oibre. Páirtí Marxach, réabhlóideach a bhí ann a raibh sé de chlaonadh ann intleachtóirí radacacha a mhealladh, nó má bhí an tILP drochamhrasach i dtaobh urraim neamhchriticiúil na gCumannach don Aontas Sóivéadach, ní raibh an páirtí sásta le Páirtí an Lucht Oibre ach an oiread, ó bhí aisling na réabhlóide tréigthe aige. Go bunúsach, ba é seo an seasamh polaitiúil a ghlac Orwell.
In Earrach na bliana 1935, tháinig athrú mór eile ar shaol Orwell, nó b'ansin a casadh Eibhlín Ní Sheachnasaigh (Eileen O'Shaughnessy) air. Múinteoir scoile de phór Ghaelach ab ea í a rugadh i South Shields i Tyneside, agus céim ollscoile aici sa Bhéarla ó Oxford. Bean fhuinniúil, ghreannmhar ab ea í a raibh idir theacht i láthair agus acmhainn oibre inti. Ní raibh Orwell i bhfad ag titim i ngrá léi, nuair a thosaigh sé ag caint ar chleamhnas agus ar phósadh. Sa bhliain 1936, dhá sheachtain roimh an lá ar shlánaigh sé trí bliana déag is fiche d'aois, phós Orwell Eibhlín.
Ag Cur Aithne ar an Lucht Oibre
Siúd is nach gcuimhnítear mórán ar úrscéalta luatha an scríbhneora inniu, thabhaigh an Aspidistra an oiread sin clú d'Orwell agus gur fostaíodh é le leabhar tuairisceoireachta eile cosúil le Down and Out... a scríobh faoi shaol an lucht oibre sa Bhreatain. Mar sin, i dtús na bliana 1936, thaistil sé "tír dhubh" Shasana ar lorg an lucht oibre, agus é ag stopadh i dtithe prólatáireacha lóistín le peirspictíocht ón taobh istigh a fháil ar shaol na n-oibrithe agus ar an mbail a d'fhág géarchéim mhór eacnamaíochta na dtríochaidí orthu. Ar an taithí seo a bhunaigh Orwell an leabhar The Road to Wigan Pier.
De thoradh na hoibre seo, chuir Orwell níos mó spéis i gcúrsaí na polaitíochta agus sa Sóisialachas. Mar sin féin, ní raibh sé compordach faoin dóigh a raibh na gluaiseachtaí polaitiúla ag iarraidh an scríbhneoir cruthaitheach a thiontú ina reacaire agus ina bholscaire, ina ionadaí don tsainleas aicme nach scinnfeadh ó pholasaí oifigiúil an pháirtí. An cineál Sóisialachais a dtugadh seisean urraim dó, ba Sóisialachas dá dhéantús féin é. Nuair a chuaigh sé ag troid i gcogadh cathartha na Spáinne, ní raibh sé meáite ar aon chineál Sóisialachas dogmatach ceartchreidmheach a chur chun cinn, ach an ghnáthshiosmaid agus an gnáthchuibheas daonna—common decency, mar a dúirt sé féin—a chosaint ar dhíormaí Franco.
Orwell sa Spáinn
mion|POUM Bhain sé amach an Spáinn i ndeireadh na bliana 1936, agus é ag ligean air féin go raibh sé ag brath ar altanna iriseoireachta a scríobh ón Spáinn. Nuair a fuair sé aithne ar shaol Bharcelona, is é an tátal a bhain sé as an iomlán gurbh fhiú buille a bhualadh ar son na cúise seo, agus chuaigh sé san arm—is é sin, sna mílísteoirí réabhlóideacha. Roghnaigh sé mílíste an pháirtí ba chóngaraí don ILP, ó bhí dintiúirí ón ILP aige, — is é sin, Páirtí na nOibrithe ar son Aontú na Marxach, nó an POUM (Spáinnis: Partido Obrero de Unificación Marxista, Catalóinis: Partit Obrer d'Unificació Marxista). D'fhéadfá páirtí Trotscaíoch a thabhairt air, a mhínigh Orwell ní ba deireanaí, ach amháin an scoilt idir Trotscaí féin agus cathaoirleach an pháirtí. Bhí mílíste ag an bpáirtí seo chomh maith leis na páirtithe polaitiúla eile sa Spáinn, agus i ndiaidh gearrchúrsa oiliúna agus druileála, bhain Orwell amach an cathéadan. An chuid is mó de na hóglaigh eile ón gcoigríoch, throid siad sa Bhriogáid Idirnáisiúnta a bhí go mór mór faoi thionchar na gCumannach. Fuair Orwell súil eile ar fad ar imeachtaí an chogaidh seachas lucht na mBriogáidí Idirnáisiúnta, agus é ag cur cogaidh i measc na Spáinneach. Is fíor, áfach, nach raibh mórán dá dteanga siúd ina phluc i dtús báire, go háirithe ó ba rud é gur Catalóinigh iad an chuid ba mhó de na comhchogaithe a bhí aige. mion|Barcelona inniu, áit a bhí ceanncheathrú POUM Ní raibh mórán troda ar siúl an áit a raibh Orwell, áfach. I ndiaidh tamaill fhada sa chuid chiúin de chathéadan na hAragóine, áfach, bogadh cathlán Orwell go dtí Huesca, cathair a bhí sealbhaithe ag fórsaí Franco agus í faoi léigear ag díormaí an Rialtais.
In Earrach na bliana 1937, tháinig Eibhlín go dtí an Spáinn le bheith níos cóngaraí dá fear céile. Fuair sí fostú i mbiúró an pháirtí POUM. Bhí an scoilt pholaitiúil idir na Cumannaigh agus an POUM ag dul chun doimhneachta faoin am seo, áfach, agus purgú polaitiúil in aghaidh an POUM ar na bacáin. I Mí na Bealtaine 1937, d'éirigh ina chogadh dearg idir an POUM agus na Cumannaigh i mBarcelona. Bhí Orwell ar ais ón gcathéadan ar chúiseanna drochshláinte, agus fuair sé é féin agus Eibhlín i lár na gcathanna seo. Chuir an t-achrann polaitiúil samhnas ar Orwell, agus d'fhill sé ar an gcathéadan san Aragóin le rud fónta éigin a chur i gcrích. Ar an 22ú lá de Mhí na Bealtaine, ghoin urchar é sa mhuineál, agus tugadh go dtí an t-ospidéal é. clé|mion|saighdiúir Pobaltánach Poblachtach Nuair a bhisigh Orwell an oiread is go raibh sé in ann dealú a lorg is a fháil ón mílíste, agus drochshláinte fágtha air go buan, fuair sé amach go raibh cosc curtha leis an bPOUM. Bhí daoine a raibh baint acu leis an bpáirtí á gcaitheamh i dtóin an phríosúin, mura rabhthas á marú scun scan. B'éigean d'Orwell agus d'Eibhlín bailiú as an Spáinn chomh luath in Éirinn agus ab fhéidir, rud a rinne siad.
Ar ais ón Spáinn
Nuair a lámhachadh Orwell sa mhuineál, ba é an tairngreacht a fuair sé ó na dochtúirí nach dtiocfadh leis a ghuth a ardú thar chogar lag choíche feasta. Bhí an mícheart acu, áfach, nó tháinig an chaint ar ais aige de réir a chéile. Mar sin féin, chuaigh an Spáinn go mór mór i bhfeidhm air. An cúpla bliain i ndiaidh a thaithí cogaidh, chaith sé an chuid ba mhó den am ag iarraidh a leagan féin de Chogadh na Spáinne a chur chun cinn. Bhí an chuid ba mhó d'aos léinn na heite clé ag áitiú ar a chéile gurb é an leagan Cumannach den scéal a bhí fíor, agus lucht leanúna an PhOUM ag spiaireacht agus ag fealltóireacht agus ag obair do Franco faoi choim, an t-am ar fad. Bhí a fhios ag Orwell, a throid i measc mhílísteánaigh an PhOUM, nach raibh ann ach aithiseoireacht agus clúmhilleadh a tháinig as ceárta na gCumannach. Lena chás féin a chur os comhair an tsaoil mhóir, scríobh sé an leabhar cáiliúil úd Homage to Catalonia.
Cé go raibh bua na cainte agus deis a labhartha ag Orwell arís, bhí a shláinte curtha ó mhaith ag cogadh na Spáinne. Bheadh a scamhóga ag luí air a raibh fágtha de shaol aige. Fuair sé deacair a chuid altanna a fhoilsiú, nó, an chuid ba mhó de na nuachtáin Shasanacha nach raibh ag fabhrú do Franco, bhí siad ag fabhrú do na Cumannaigh. Ós rud é go raibh Victor Gollancz, gnáthfhoilsitheoir Orwell, umhal go leor do Pháirtí Chumannach na Breataine Móire, bhí Orwell buartha faoina raibh i ndán do Homage do Catalonia. Ar ámharaí an tsaoil, fuair sé tairiscint ó fhoilsitheoir eile, Secker & Warburg, agus tháinig an leabhar i gcló. Ní raibh suim ag na léitheoirí ann, áfach.
Mar sin féin, d'fhéad Orwell agus Eibhlín teacht slán ó gheimhreadh na Breataine Móire go Marrakech, Maracó, nó tháinig urraí saibhir chun tarrthála don scríbhneoir. Chaith siad roinnt ama i ndeireadh na bliana 1938 agus i dtús na bliana 1939 ansin, agus chrom Orwell ar an chéad úrscéal eile a chumadh, mar atá, Coming up for Air.
An Cogadh
Go gairid ina dhiaidh sin, thosaigh an Dara Cogadh Domhanda. Nuair a tuigeadh dó nach raibh an cogadh le seachaint, rinne sé scrúdú coinsiasa, agus is é an tátal a bhain sé as go raibh sé ina thírghráthóir dhílis go smior, nuair a tháinig an scéal go cnámh na huillinne. Mar sin, dhéanfadh sé a dhícheall le Sasana a chosaint ar Hitler.
Ní raibh lámh chúnta an scríbhneora chlé ag teastáil ón rialtas, áfach, rud a d'fhág buanfhrustrachas ar Orwell. Níor glacadh leis san Arm, agus an drochshláinte a bhí air, ach nuair a bunaíodh an fórsa cosanta áitiúil—an Home Guard—liostáil Orwell ansin gan mhoill. Bhí an chomhairle seo ag cur lena dhearcadh Sóisialach, nó bhí sé den tuairim go bhféadfadh an Home Guard teacht isteach áisiúil nuair a ghealfadh lá na réabhlóide i Sasana. Bhí sé in ann an Home Guard a chur i gcomparáid le mílístí na bpáirtithe polaitiúla sa Spáinn, cosúil le mílíste an PhOUM.
Nuair a thosaigh feachtas buamála na Breataine—an Bhliste, nó Cath na Breataine Móire—rug Orwell ar an bpeann le haiste fhada a bhreacadh síos ina gceanglódh sé le chéile a Shóisialachas agus an tírghrá Sasanach a d'aithin sé ag borradh ina chroí le teacht an chogaidh. An téacs a tháinig ar pár ansin, mar atá, The Lion and the Unicorn: Socialism and the English Genius ("An Leon agus an tAonbheannach)—An Sóisialachas agus Dúchas Shasana"), is eochair é d'aigne an scríbhneora. Is é an téis a leag Orwell amach san aiste seo ná go gcaithfí córas Sóisialach a chur ar bun leis an gcogadh a ghnóthú don Bhreatain Mhór, agus nach mbeadh bua an chogaidh inaitheanta thar bhua an tSóisialachais. San am céanna, chuir sé béim ar leith ar thábhacht an leanúnachais chultúrtha don lucht oibre féin. Níorbh fhéidir agus níor cheadmhach, dar leis, forais, fothuithe agus institiúidí seanbhunaithe an tsaoil Shasanaigh a chur ar ceal sa teagmháil, fiú dá gcuirfí an uasalaicme chun báis i réabhlóid fhoréigneach. Tá an aiste ag cur thar maoil le dóchas as an todhchaí, agus ardmhuinín ag Orwell as na gnáthdhaoine agus as a gcumas cur le chéile le feabhas a saoil a bhaint amach.
I Mí Iúil 1941, fuair Orwell tairiscint oibre ón mBBC. Rinneadh léiritheoir de, agus é i mbun na gcláracha a bhí dírithe ar an India. Ar dtús, bhí sé ag coipeadh le díbhirce agus le díograis i dtaobh an jab nua. De réir a chéile, áfach, thosaigh an atuirse agus an díomá ag teacht air. Bhí sé míshásta, ach go háirithe, le heaspa tuisceana an BhBC do pholaitíocht na hIndia agus don dóigh cheart leis na hIndiaigh a ghiúmaráil. Bhí trioblóidí polaitiúla san India san am seo, agus cuid de na náisiúnaithe áitiúla ag dréim le cuidiú a lorg ón tSeapáin leis na geimhle Sasanacha a chroitheadh díobh. Bhí ciall ghéar de dhíth le cás na Breataine Móire a chur abhaile ar na hIndiaigh agus an bholscaireacht náisiúnaíoch a bhí ar siúl ina dtimpeall, a shíl Orwell, — ach ní raibh an chiall sin ag cách sa BhBC. Go bunúsach, níor glacadh na hIndiaigh ná polaitíocht a dtíre dáiríre, ar aon leibhéal le polaitíocht na Breataine Móire. Le teann míshástachta leis an gcorparáid, d'éirigh Orwell as a phost i ndeireadh na bliana 1943.
Ina dhiaidh sin, chuaigh Orwell ag iriseoireacht ar an Tribune. Bhí sé ina eagarthóir liteartha, ach ní raibh an obair sin ag teacht leis go rómhaith, nó ní ligfeadh a chroí dó diúltú do na drochaltanna a thagadh isteach ó ábhair scríbhneoirí. Ón taobh eile de, má tháinig ábhar maith isteach ó scríbhneoirí aineoil, rinne Orwell a dhícheall len é a fhoilsiú agus a íoc mar ba chóir. Amach ón eagarthóireacht, bhí colún rialta aige ar an bpáipéar gach seachtain faoin gceannlíne "Mar is Rogha liom" (As I Please). Thuill dearcadh neamhspleách an cholúin sin clú dó, nó ag druidim le deireadh an chogaidh, ní bhíodh mórán colúnaithe eile sásta, abair, an tAontas Sóivéadach a lochtú. San am seo, bhí iriseoirí na heite deise féin ródhoirte don "Uncail Joe" Stailín le criticeoireacht cheart a dhéanamh air. Bhí Orwell an-bhisiúil ag scríobh píosaí gairide iriseoireachta san am seo. Thairis sin, bhí sé ag obair ar an Animal Farm cheana féin. mion|hoof and horn: siombail an chasúir agus an chorráin
Animal Farm agus an chinsireacht
Sa bhliain 1944, chuaigh Orwell ar lorg foilsitheora don Animal Farm. Is é an cineál leabhar atá ann ná fabhalscéal faoi réabhlóid na Rúise ina gcaitheann ainmhithe na feirme an feirmeoir amach le cothrom na Féinne a chur ar bun ar an bhfeirm idir cineálacha éagsúla d'ainmhithe. De réir a chéile, áfach, téann na muca i gceannas ar an réabhlóid seo, agus iad ag fáil "cuid níos mó de chothrom na Féinne" ná na beithígh eile. Sa deireadh thiar, ní féidir na muca a aithint thar na feirmeoirí eile, ar daoine iad.
Fuair Orwell deacair an leabhar a fhoilsiú. Bhí na tithe foilsitheoireachta an-doicheallach roimh leabhar frith-Shóivéadach, agus chuir a sheanfhoilsitheoir Victor Gollancz ó dhoras é. Bhí an fháilte chomh fuar céanna roimhe ag Nicholson & Watson, ach sa deireadh, ghlac Jonathan Cape leis an úrscéal. Faoin am seo, bhain eachtra barrúil d'Orwell. Bhí sé tar éis aiste—Benefit of Clergy —a scríobh faoi shaothar an ealaíontóra osréalaígh ón Spáinn, Salvador Dalí. San aiste, chosain sé an chinsireacht ar bhealach nach samhlófá leis an bhfear a scríobh Nineteen Eighty-Four. Agus é ag déanamh a staidéir ar ealaíontóireacht Dalí, a d'admhaigh sé, bhí sé in ann a thuiscint go bhféadfadh saothar maith ealaíne dul an oiread sin chun dochair agus go gcaithfí an saothar sin a scrios nó a choinneáil ar shiúl ón saol mór:
An cur síos a thug Orwell ar shaothair áirithe Dalí san aiste, áfach, bhí sé chomh lom is gur chinn an foilsitheoir í a ghearradh amach as na leabhair nuair a bhí siad clóbhuailte cheana féin. Mar sin, rinneadh cinsireacht ar aiste a bhí ag cosaint na cinsireachta mar rud!
Faoin am seo, rith le hOrwell páiste a uchtú. Shíl sé go raibh sé seasc, mar fhear, ach mar sin féin, theastaigh uaidh go géar clann a bheith aige. An páiste a ghabh sé ar altramacht, ba bhuachaill é a saolaíodh ar an 14ú lá de Mhí na Bealtaine sa bhliain 1944. Leanbh tabhartha a bhí ann, agus d'uchtaigh Orwell é go gairid tar éis a bhreithe. Baisteadh Richard Horatio Blair air, agus thug Orwell taitneamh dó ón tús. Cé go raibh a chuid oibre liteartha agus dualgaisí an athara ag iompairc le chéile, is é tuairim fhormhór mór na bhfinnéithe go raibh sé ina cheann maith don pháiste, agus é an-dáiríre faoi ról an athara mar a thuig sé é. Cé nach ndearna sé riamh aon seó bóthair don ghrá a bhí aige do na páistí, is léir óna chuid scríbhinní nár dhearmaid sé riamh a chéad óige féin, rud a chuir ar a chumas cás agus peirspictíocht an pháiste a thuiscint. clé|mion|An chéad éagran Thosaigh Orwell ag obair ar a mhórshaothar, Nineteen Eighty-Four, i mblianta deireanacha an chogaidh. Níor tháinig bunsmaoineamh an úrscéil dhiostóipigh seo chuige mar a bheadh splanc ann. A mhalairt ar fad, bhí réamhshampla aige i litríocht na Rúise a chuaigh go mór i bhfeidhm air, mar atá, an t-úrscéal úd Мы/My ("Muidne") le Yevgeni Zamyatin, a scríobhadh chomh luath le tús na bhfichidí. Bhí an-mheas aige fosta ar Rossem's Universal Robots le Karel Čapek, an scríbhneoir Seiceach a chéadcheap an focal "róbat".
Bás a Mhná Céile
San am seo, fuair Eibhlín bás. Bhí drochshláinte ag luí uirthi le tamall anuas, agus tháinig sé chun solais go raibh sceachaillí ag fás ina hútaras. Ní raibh teacht timpeall air go gcaithfeadh sí obráid a fháil chomh luath in Éirinn agus ab fhéidir. Ar an 29ú lá de Mhí na Márta, 1945, chuaigh sí faoi scian an mháinlia, ach níor tháinig sí slán as an obrádlann. Shíothlaigh sí le linn na lansóireachta.
Bhí Orwell go mór mór faoi mhéala i ndiaidh bhás a mhná céile. Le héalú ón méala sin, chuaigh sé go dtí an Ghearmáin, a bhí díreach á forghabháil ag díormaí na gcomhghuaillithe, agus é ag brath ar altanna a scríobh faoin tír agus faoin gcuma a bhí uirthi faoi láthair. Níor éirigh an tuairisceoireacht leis chomh maith agus a bhí pleanáilte aige, ach mar sin féin, is fiú súil a chaitheamh ar The Future of a Ruined Germany agus Revenge is Sour.
Bhí rath ar an Animal Farm, ar a laghad. Tháinig an Cogadh Fuar i leaba an Dara Cogadh Domhanda, agus d'éirigh na léitheoirí ní b'fháiltiúla i leith teachtaireacht pholaitiúil fhrith-Chumannach an fhabhalscéil. Thuill an t-úrscéal crág mhaith airgid d'Orwell, ach ní mó ná sásta a bhí sé leis an gciall a bhain lucht na heite deise as. Bhí na coimeádaigh den tuairim go raibh Sóisialachas - is é sin, gach sórt Sóisealachais - bréagnaithe ag an leabhar. Níorbh é seo barúil Orwell.
Faoin am seo, tháinig sé chun solais go deifnídeach go raibh Orwell tar éis eitinn a tholgadh sa Spáinn. Níor admhaigh sé leis féin gur mar sin a bhí, áfach. Bhí sé meáite ar an úrscéal Nineteen Eighty Four a chríochnú, sula rachadh sé ag éileamh in aon ospidéal. Le fuadar agus fústar na cathrach móire a thréigean, d'fhág sé a árasán in Islington agus chuaigh sé a chónaí i gceann de na hoileáin Ghaelacha in Albain, Diùra. Shocraigh sé síos i nDiùra in Aibreán na bliana 1945, ach bhí sé ag brath ar an aistriú seo le píosa maith anuas, agus an taithneamh a thug sé don áit ó chonaic sé an chéad uair í. I nDiùra a scríobh sé an chuid ba mhó den úrscéal Nineteen Eighty-Four. Bhí ceisteanna na hollsmachtúlachta agus na "nua-chainte" ag dul trína intinn san am seo, rud is féidir a léamh ar a chuid aistí ón tréimhse seo, go háirithe Politics and the English Language agus The Prevention of Literature.
1984 agus deireadh a shaoil
mion|Barnhill (Cnoc an t-Sabhail), Jura, [[Albain]] I rith na gcúig mblian deireanach dá shaol, bhí sé ag scríobh Nineteen Eighty-Four agus ag breacadh síos nótaí iriseoireachta san am céanna. Bhí a chuid saothair le léamh ar an Tribune, ar an Observer agus ar an Manchester Evening News, ach, thairis sin, thagadh aistí leis i gcló in irisí beaga liteartha freisin. Maidir leis an Nineteen Eighty-Four, foilsíodh sa bhliain 1949 é, ach bhí sé críochnaithe sa bhliain roimhe sin. Is é an gnáthscéal a bhíonn ag dul timpeall ná go raibh an teideal sin "1984" bunaithe ar bhliain chríochnaithe na scríbhneoireachta, agus nach ndearna Orwell ach an dá dhigit dheireanacha a mhalartú ar a chéile. Le fírinne, is é an teideal a cheap sé ar dtús ná The Last Man in Europe—"An Duine Deireanach san Eoraip", agus dealraíonn sé gurbh é Fredric Warburg, foilsitheoir an leabhair, a sholáthair an teideal deifnídeach.
Edgar de Wahl
Múinteoir Gearmánach Baltach, matamaiticeoir agus teangeolaí ab ea Edgar Alexei Robert von Wahl nó de Wahl (23 Lúnasa 1867 – 9 Márta 1948). Tá an-cháil air as a bheith ina chruthaitheoir Interlingue (ar a dtugtar Occidental ar feadh a shaoil), teanga dhúchasach nádúraíoch bunaithe ar na teangacha Ind-Eorpacha, a foilsíodh ar dtús i 1922.
Setonix brachyurus
Is macrapód beag, timpeall ar mhéid cait tí é Setonix brachyurus, ar a dtugtar an valbaí scrobarnaí earrghearr. Is é an t-aon bhall den ghéineas Setonix é. Cosúil le marsúipiaigh eile san fhine Macropodidae (amhail cangarúnna agus valbaithe), is ainmhí oiche agus luibhiteach den chuid is mó an valbaí seo.
Brynffordd
Baile i Sir y Fflint, an Bhreatain Bheag, is ea Brynffordd, 197.9 km ó Caerdydd agus 287 ó Londain. Tá daonra 1038 ann, agus tá 195 (18.8%) in ann Breatnais a labhairt.
Milehouse
Is ceantar suite i bPlymouth é Milehouse.
Polaiviniolaicéatáit
Is é is Polaiviniolaicéatáit ann ná polaiméir aicéatáit vinile, CH2COO.CH=CH2, a úsáidtear i ngreamacháin, plaisteacháin agus breiseáin i gcomhair coincréite.
Guadalajara
Tá dhá cathracha ann darbh ainm Guadalajara:
Chomh maith leis sin cath tábhachtach i rith Cogadh Cathartha na Spáinne ab ea é Cath Guadalajara sa bhliain 1937.
Hymenoptera
Ord ilghnéitheach feithidí is ea na Hymnoptera. Tá timpeall 150,000 speiceas ann chomh maith le roinnt mhaith nach bhfuil cur síos orthu go fóill, ina measc na sábhchuileanna, na hadharcearraigh, na foichí, na beacha, agus na seangáin. Dhá phéire sciathán scannánach a bhíonn ag na feithidí fásta de ghnáth. Na codanna den bhéal oiriúnaithe i gcomhair coganta nó sú neachtair. Tá eagrú sóisialta ag cuid mhaith gnéithe. An feadán lena mbeireann siad uibheacha athraithe i gcomhair cealgtha uaireanta.
Tháinig na chéad Hymenoptera ar an saol sa tréimhse Triasach. Sábhchuileanna ab iad agus ina mbaill den fhine ar a dtugtar na Xyelidae. Tháinig na chéad Hymenoptera sóisialta sa tréimhse Cailceach.
Froig (bandia)
Bandia de chuid chreideamh na Lochlannach ba ea Froig (Sean-Lochlainnis: Frigg), ar bhean chéile an phríomhdhé Óidin í. Adhradhadh í ina lán treibheanna Gearmánacha eile chomh maith, mar shampla, tugadh Frīja uirthi sa tSean-Ghearmáinis Ard, Frīg sa Sean-Bhéarla, agus Frīa sa tSean-Fhreaslainnis. Ná measctar Froig agus Frae le chéile; is bandia Lochlannach ar leith í Frae a shíolraigh ó mhuintir na Vanir ó dhúchas, agus baineann Froig le muintir na nÆsir. Fós féin, meastar go bhfuil ceangal éigin acu beirt lena chéile, mar gheall ar na cosúlachtaí idir a n-ainmneacha agus a róil.
Dar le foinsí Lochlannacha, bhí baint ag Froig leis an bpósadh, leis an bhfáistine agus le máithreachas. Tá clú agus cáil uirthi mar gheall ar an móid ar chuir sí gach uile rud ar domhan fúithi, nach ngortóidís a mac Baldar. Rinne Froig dearmad ar an drualus nuair a bhí sí ag cur na móide, áfach, agus sa deireadh thiar mharaigh an dia dall Hód Baldar le saighead drualusa.
Cosaint Shibhialta
mion|Cosaint Shibhialta, An Spáinn D’fhéadfaí cur síos ar na gníomhaíochtaí traidisiúnta a ghabhann Cosaint Shibhialta de láimh mar seo a leanas: • Éigeandáil/Garchabhair • Tarrtháil • Comhrac Dóiteáin • Lorgaireacht agus Monatóireacht Radaíochta • Cumarsáid Raidió • Soláthar Leasa, srl.
Ceiliúrtar Lá Domhanda Cosanta Sibhialta ar an 1 Márta gach bliain.
Féach freisin
Cosaint Shibhialta na hÉireann clé|mion|[[Baile Átha Cliath]]
Bryngwran
Baile i Môn, an Bhreatain Bheag, is ea Bryngwran, 217.8 km ó Caerdydd agus 354 ó Londain. Tá daonra 857 ann, agus tá 597 (69.7%) in ann Breatnais a labhairt.
Oíchíocht
link=//upload.wikimedia.org/wikipedia/commons/thumb/1/1d/Owl_at_Night.jpg/220px-Owl_at_Night.jpg|deas|mion| Tá clú agus cáil ar [[Strigiformes|ulchabháin as a bheith gníomhach san oíche, ach bíonn roinnt ulchabhán gníomhach i rith an lae.]] Is iompar ainmhithe í an oíchíocht, arb iad a comhartha sóirt a bheith gníomhach san oíche agus ina chodladh i rith an lae.
Hyperion
An 7ú satailít nádúrtha de chuid Satairn, a fuarthas i 1848. 1.481 milliún km os cionn Satairn, le trastomhas 400 km agus tréimhe fithise 21.277 lá.
An Chóisis
Ceann de theangacha oifigiúla na hAfraice Theas is ea an teanga Xhosa nó an Chóisis. Tá sí ó dhúchas ag 7.9 milliúin duine, thart ar 18% de dhaonra na tíre sin. Ceann de na teangacha Bantúcha í, ach fuair sí na smeach-chonsain ar iasacht ó na teangacha Khoisan, nach bhfuil gaolmhar léi. Tá consan den chineál seo i dtús ainm na teanga féin:. Cosúil lena lán teangacha Bantúcha eile, is teanga thonúil í an teanga Xhosa, is é sin, is féidir athchiall an fhocail a chur in iúl trí mhalairt ton a chur leis. Baineann sí leis an bhfoghrúpa Bantúch ar a dtugtar Nguni, agus í intuigthe ag cainteoirí na dteangacha Nguni eile, cosúil leis an tSúlúis, an teanga Swati agus an teanga Ndebele Thuaidh.
Le bheith beacht, ní thagraíonn an focal sin Xhosa don teanga amháin ach do lucht a labhartha freisin. Úsáideann an teanga Xhosa le córas réimíreanna le cur in iúl cé acu atá i gceist: ciallaíonn amaXhosa lucht labhartha na teanga, ach is í isiXhosa ainm na teanga féin. Cuid é seo den chóras aicmiúcháin a bhfuil a leithéid le fáil sna teangacha Bantúcha go léir.
Tháinig an chéad aistriúchán Bíobla i gcló as Xhosa sa bhliain 1859, agus ó sin i leith, d'fhorbair litríocht bheo nua-aimseartha sa teanga. Mar sin féin, is féidir a rá nach bhfuil mórán measa ag lucht a labhartha féin uirthi inniu, nó i laethanta na cinedheighilte, chuaigh na húdaráis i dtuilleamaí na dteangacha dúchasacha leis an mBéarla, an saol mór agus an t-ardoideachas a choinneáil as aice láimhe na nGormach. Inniu, is fearr le lucht labhartha na teanga Xhosa an t-ardoideachas a tharraingt orthu trí mheán an Bhéarla.
Cainteoirí aithnidiúla dúchais iad Nelson Mandela agus Miriam Makeba.
Alba Nuadh
Is cúige i gCeanada í Albain Nua (nó Alba Nuadh as Gaeilge na hAlban). Tá sí suite ar an leithinis Albain Nua agus ar roinnt oileán in aice léi in oirthear Cheanada. Tá timpeall is 940,000 daoine ann, agus is í Halifax an phríomhchathair.
Mar chuaigh cuid mhór daoine as Albain go hAlbain Nua (go háirithe go hOileán Cheap Breatainn, an t-oileán lastuaidh den leithinis mhór) sa 1700í agus 1800í, bhí Gaeilge Cheanada an teanga a labhraíodh ar Cheap Breatainn go dtí na 1900í. Cé nach bhfuil ach cuid an-bheag (agus seandaoine iad, den chuid is mó) ann fós a bhfuil an teanga acu anois, tá spéis ag pobal an oileáin Gaeilge na hAlban a fhoghlaim agus an cultúr Albanach a chaomhnú. Is de bharr mhuintir Ghaeilge na hAlban a baisteadh an t-ainm seo ar an gceantar, cé nach raibh go leor daoine as Albain ann taobh amuigh de Cheap Breatainn.
Roimhe sin, ba iad na Mik'maq, an mhuintir bhundúchasach, a bhíodh ina gcónaí ann.
Geilleagar
Ba C$38.397 bn. an olltáirgeacht intíre (OTI) a bhí ag Albain Nua sa bhliain 2012.
Céadchuairt Chríostóir Colambas go Meiriceá
Ar 5 Nollaig, 1492, tháinig Críostóir Colum go Meiriceá i seirbhís Rí na Spáinne. Deirtear gurbh é an chéad Eorpach a tháinig go Meiriceá, cé go ndeirtear freisin gur tháinig Gaeil, mar shampla Naomh Breandán, agus Lochlannaigh, ann roimhe ón Eoraip. Ar oileán Easpáinneoil (atá arna roinnt anois idir Háítí agus an Phoblacht Dhoiminiceach) a tháinig sé i dtír ar a chéad turas.
Ceathrú na gCloch, Contae Mhaigh Eo (Iorras)
Is sráidbhaile í Ceathrú na gCloch. Tá an baile suite in Iorras, in iarthuaisceart Chontae Mhaigh Eo.
Jill Dando
B'iriseoir agus léitheoir Sasanach í Jill Wendy Dando. Rugadh í i Weston-super-Mare ar 9 Samhain 1961. Dúnmharaíodh í ag a baile ar 26 Aibreán 1999. Ní bhfuarthas amach riamh cé a dhúnmharaigh í.
An Aird Thoir
Baile fearainn in Iorras Aithneach, Contae na Gaillimhe is ea An Aird Thoir, in aice leis an Aird Thiar agus cúpla míle siar ó shráidbhaile Charna. Uaireanta tugtar Aird an Chaisleáin ar an gceantar mar gheall ar sheanchaisleán (Caisleán na hAirde) a bhíodh suite ar an teorainn idir an Airde Thoir agus an Airde Thiar.
Ba as an Aird Thoir Seosamh Ó hÉanaí, an t-amhránaí sean-nóis mór le rá, agus tá saibhreas ar leith sa gceantar ó thaobh amhránaíochta agus scéalaíochta leis na glúnta. I léirmheas de chuid Musical Traditions sa bhliain 2000, dúradh “gur dócha gurb é an Aird Thoir an pobal amhránaíochta a bhfuil an cháil is mó air in iarthuaisceart na hEorpa”.
Teangeolaíocht
Is féidir go bhfuil anailís fhoirm theanga, bhrí theanga, theanga i gcomhthéacs agus anailís na dtosca sóisialta, cultúrtha, stairiúil agus polaitiúil a fhágann lorg ar theanga i gceist leis an obair de chuid theangeolaí.
Go traidisiúnta, anailísíonn na teangeolaithe an teanga dhaonna trí scrúdú an cheangail idir fhuaimeanna agus bhrí. Is féidir staidéar a dhéanamh ar bhrí ina foirm dhíreach a scríobhtar nó a labhraítear go díreach trí réimse na séimeantaice, le cois ina foirm indíreach le teanga na colainne agus comharthaí trí disciplín na pragmataice. Tugtar 'fóinéim' gach cáithnín fuaime na cainte. An chaoi na fóinéimí a n-eagraítear chun brí a chur in iúl a bhraitheann ar phatrúin agus struchtúir theangeolaíoch éagsúla. Is teangeolaithe teoiriciúla a gcuireann síos arna phatrúin agus struchtúir seo, agus anailísíonn siad iad.
Trí an staidéar moirfeolaíochta (a bhaineann an chaoi a gcuirtear focail le chéile trí “mhoirféimí”), comhréire (an chaoi a leagtar na habairtí amach), agus fóineolaíochta (staidéar phatrúin na bhfuaimeanna) a fhaightear cuid den phatrúin fuaime agus brí seo.
Ceisteanna bunúsacha na teangeolaíochta
D'fhéadfadh na freagraí a bheith casta go leor. mion|Antoine Furetière, Nouvelle Allegorique, Ou Histoire Des Derniers Troubles Arrivez Au Royaume D'Eloquence
Stair na teangeolaíochta
mion|Potebna
Millbay
Is ceantar suite i bPlymouth é Millbay.
Sundar Pichai
Feidhmeannach gnó Indiach - Mheiriceánach is ea Sundararajan Pichai (10 Meitheamh, 1972), nó Sundar Pichai mar is fearr aithne air.'''. Is é an príomhoifigeach feidhmiúcháin (POF) d' Alphabet Inc agus a fhochmhlachta Google.
Rugadh Pichai i Madurai na hIndia, agus bhain sé céim amach ó IIT Kharagpur san innealtóireacht mhiotaleolaíochta. Nuair a bhog sé go dtí na Stáit Aontaithe, ghnóthaigh sé M.S. ó Ollscoil Stanford in eolaíocht ábhar agus innealtóireacht agus ghnóthaigh sé MBA ó Scoil Wharton in Ollscoil Pennsylvania, áit ar ainmníodh é ina Scoláire Siebel agus ina Scoláire Palmer, faoi seach.
Thosaigh Pichai a ghairmréim mar innealtóir ábhair. Tar éis tréimhse ghairid ag an ngnólacht comhairliúcháin bainistíochta McKinsey &amp; Co., chuaigh Pichai isteach i Google in 2004, áit a raibh sé i gceannas ar bainistiú táirge agus nuálaíochtaí le haghaidh sraith de tháirgí bogearraí cliant Google, lena n-áirítear Google Chrome agus ChromeOS, chomh maith le a bheith freagrach go príomha as Google Drive. Ina theannta sin, rinne sé maoirsiú ar fhorbairt feidhmchláir eile ar nós Gmail agus Google Maps. Sa bhliain 2010, d'fhógair Pichai freisin go raibh Google ag iarraidh an CODEC nua físe VP8 a fhoinsiú go hoscailte agus thug sé isteach an fhormáid físeáin nua, WebM. Eisíodh an Chromebook in 2012. In 2013, chuir Pichai Android leis an leis an liosta de tháirgí Google a ndearna sé maoirseacht orthu..
Roghnaíodh Pichai ina chéad POF eile ar Google ar an 10 Lúnasa, 2015, tar éis dó a bheith ceaptha roimhe seo ina Cheannaire Táirge ag an bPríomhfheidhmeannach Larry Page. Ar 24 Deireadh Fómhair, 2015, ghlac sé an post nua tar éis Alphabet Inc. a bheith curtha ar bun, an chuideachta shealbhaíochta nua do theaghlach na gcomhlachtaí Google. Ceapadh é ar Bhord Stiúrthóirí Alphabet in 2017.
Cuireadh Pichai san áireamh i liosta bliantúil Time de na 100 duine is mó a raibh tionchar acu in 2016 agus 2020.
Luathshaol agus oideachas
Rugadh Pichai i Madurai, Tamil Nadu, India. Bhí a mháthair, Lakshmi, ina luathscríbhneoir, agus bhí a athair, Regunatha Pichai, ina innealtóir leictreach ag GEC, ilchuideachta na Breataine. Bhí monarcha déantúsaíochta ag a athair freisin a tháirg comhpháirteanna leictreacha.
Chríochnaigh Pichai scolaíocht i Meánscoil Shinsearach Jawahar Vidyalaya in Ashok Nagar, Chennai agus chríochnaigh sé Rang XII ó scoil Vana Vani ag IIT Madras.
Gairmréim
mion|250x250px| Pichai ag labhairt ag Mobile World Congress 2015 in [[Barcelona, sa Spáinn]]
Súmaire gabhair ghlórach
Is Caprimulgidae meánmhéide é an súmaire gabhair ghlórach (Antrostomus vociferus ) ó Mheiriceá Thuaidh. Is minic a chloistear cantain an éin laistigh dá raon, ach is annamh a fheictear é mar gheall ar a duaithníocht.
Seán Ávila
Naomh Caitliceach is ea Seán Ávila, a rugadh ar 6 Eanáir 1499 in Almodóvar del Campo, Provincia de Ciudad Real agus a fuair bás ar an 10 Bealtaine 1569, i Montilla, Córdoba, an Spáinn.
Súmaire gabhair ghlórach
Cur síos
Tomhaiseann an éan 22–27 cm ar fhad, réise sciathán 45-50 cm, agus meáchan 42-69 g. Tomhais chaighdeánacha eile is ea sciathán fillte de 14.7 go 16.9 cm, eireaball 10.5 go 12.8 cm, gob 1 go 1.4 cm, agus tarsas de 1.5 go 1.8 cm. Tá cluimhreach bhreac ag na héin lánfhásta: tá na codanna uachtaracha liath, dubh agus donn; tá na codanna íochtaracha liath agus dubh. Tá gob an-ghearr agus píobán dubh acu. Tá paiste bán ag na fireannaigh faoi bhun an phíobáin agus bioranna bána ar na cleití eireaball seachtracha; sa baineann, tá na codanna seo donn éadrom.
Uaireanta measctar an t-éan seo leis an Antrostomus carolinensis baineann, a bhfuil glao éin den chineál céanna ach níos ísle agus níos moille aige.
Camille Desmoulins
Ba iriseoir, polaiteoir Francach agus phearsa thábhachtach i rith Réabhlóid na Fraince é Lucie-Simplice-Camille-Benoît Desmoulins (2 Márta 1760 – 5 Aibreán 1794).
Breallach
Ainm coiteann ar raon moileasc débhlaoscach is ea breallach. Cuimsíonn sé an t-ollbhreallach, an breallach bogbhlaoscach, agus an breallach maighdeogach.
Rina Zaripova
Ba iriseoir Tatarach, aistritheoir, múinteoir, oibrí cultúir tuillte i bPoblacht na Tatarstáine (1995) í Rina Zaripova (Tatairis: Rena Bayan qızı Zarifova ; 12 (19) Márta 1941 - 10 Eanáir 2008). Idir na bliana 1973-2002 d’oibrigh sí mar bhainisteoir i roinne na litreacha sa nuachtán "Tatarstan yäşläre" ("Oige na Tatarstáine"). Chlúdaigh a cuid alt raon leathan saincheisteanna a bhain le fadhbanna na moráltachta, na tógála, an teaghlaigh, srl.
Luathshaol
Rugadh í san sráidbhaile Meñnär ar 12 Márta 1941, iníon le múinteoirí scoile Mäsrürä Zarifullina agus Fätxelbayan Ağumov.Cláraíodh an dáta mícheart 19 Márta, ar a teastas breithe. Tháinig sí ó líne oidhreachtúil mullánna, b’éigean dá hathair lena theaghlach athrú ó áit ho háit oibre mar gheall ar bheartas na gCumannach. Cuireadh beirt dá deartháireacha, a hathar agus a seanmháthair faoi chois, agus lámhachadh iad i 1930, 1936, 1937. . Bhí sé de dhualgas orthu i gcónaí bogadh idir áiteanna éagsúla, d’fhan a teaghlach ar feadh tamaill ghairid i Meñnär agus Käzkäy.Bhí ocht leanbh sa teaghlach. Ghlac a hathair páirt sa sa Dara Cogadh Domhanda. Ina dhiaidh sin, bhog a teaghlach go Yaña Älem, áit a raibh bunoideachas dhá bhliain aici. Ansin, bhog a teaghlach ar feadh tamaill godtí na sráidbhailte İske Soltanğol, Şärip agus Yuğarı Gäräy. Chríochnaigh sí a cuid oideachais scoile deich mbliana in Yuğarı Gäräy.
I 1960, ligeadh isteach í i ndámh na fileolaíochta Rúisis-Tatarais san Institiúid Oideolaíochta Elabuga (Rúisis: Елабужский институт КФУ) agus chríochnaigh sí a cuid oideachais i 1965. Arna sheoladh ag an Institiúid, mhúin sí litríocht agus teanga na Rúise ar scoil sna sráidbhailte Tatar Saralanı (1964-1967) agus Keçe Yılğa (1967-1968). I 1967, phós sí múinteoir fisice Zahit Zarifov. In 1967, she married a physics teacher Zahit Zarifov.
Saol i Kazan
Sa bhliain 1968, bhog teaghlach Zaripov go Kazan. Ar 20 Feabhra, 1969, thosaigh sí ag obair don nuachtán "Tatarstan yäşläre". I 1973, bhí sí ina bainisteoir i rannóg na litreacha agus choinnigh sí an post seo go dtí 2002.
Ar an 13 Feabhra, 1995, fuair sí an teideal "Oibrí Onórach Cultúir Phoblacht na Tatarastáine". Ar an 17 Bealtaine, i 2001, bhuaigh sí duaischiste na n-iriseoirí "Bällür qäläm" san ainmniúchán "Onóir agus meas".
Blianta deireanacha
Tar éis di bheith ar scor, lean sí ag foilsiú in irisí agus i nuachtáin mar "Tatarstan yäşläre", "Tatar ile" ("Domhan na dTatarach"), "Watanım Tatarstan" ("An Tatarstáin, m bhaile dúchais"), "Şähri Qazan" ("City Kazan ")," Молодежь Татарстана "(" Óige na Tatarstáine ")," Mäğrifät "(" Eagnaíocht"), iris" İdel "(" An Volga ").
Sna blianta deireanacha, tar éis siadaí ailseach a fhionnadh, rinneadh dhá obráid uirthi. Fuair ​​sí bás ó ailse an 10 Eanáir 2008, adhlacadh a corp i reilig Moslamach Kazan, atá ar an bhealach go dtí Mamadyshsky.
An nuachtán "Tatarstan yäşläre"
Ní amháin go raibh Rina Zaripova ina bainisteoir i rannóg na litreacha ar an nuachtán "Tatarstan Yäşläre", ach bhí sí i gceannas ar na rannáin a raibh dlúthbhaint acu leis an rannóg seo freisin.
An rannóg "Serdäş"
D'aimsigh Rina Zaripova an rannóg "Serdäş" ("Anamchara") den nuachtán "Tatarstan yäşläre" den chéad uair, trína mic léinn as sráidbhaile "Tatarstan yäşläre". Sa rannóg seo, d’oscail agus léigh bainisteoir na rannóige Sufiya Akhmetova na litreacha a bhfuair sí ó na léitheoirí, faoi chúrsaí moráltachta, tógála, teaghlaigh, srl. agus tugadh comhairle ar ais ina dhiaidh sin san nuachtán.
Ar 20 Feabhra, 1969, thosaigh Rina Zaripova ag obair sa nuachtán "Tatarstan Yäşläre". Ar dtús, feidhmíonn sí mar aistritheoir agus mar chúntóir do bhainisteoir rannóg na litreacha, an t-iriseoir Sufiya Akhmetova. Tar éis do Sufiya Akhmetova dul ar scor, ar feadh roinnt blianta i 1970, rinne daoine éagsúla bainistíocht ar rannóg na litreacha agus ar an gcuid seo bhí : Farit Khakimzyanov, Galiya Raimova, Farit Galiyev, srl. Ansin, ghlac Rina Zaripova rannóg na litreacha agus an rannóg "Serdäş".
Rannóg "Şimbä"
Bhí an chuid den nuachtán "Şimbä" ("Dé Sathairn") tiomnaithe do phearsantachtaí éagsúla den Phoblacht, (Tatairis: Татарстан Автономияле Совет Социалистик Республикасы), is minic a foilsíodh cumadóirí cáiliúla amhráin le nótaí ar iarratas ó léitheoirí. Mar gheall gur minic a d’iarr léitheoirí foilseacháin d’amhráin le Sara Sadíqova, b’éigean do Rina Zaripova bualadh léi go rialta, rud a bhunaigh cairdeas eatarthu.
Leabhar "Ğailä cılısı"
Sa bhliain 1982, d’eisigh Teach Foilsitheoireachta na Leabhar Tatairis (Tatairis: Татарстан китап нәшрияты) "Ğailä cılısı" (Cairdiúlacht teaghlaigh) le Rina Zaripova, a bhí comhdhéanta dá hailt bunaithe ar litreacha ó léitheoirí ó blianta éagsúla. Nochtann an leabhar fadhbanna sóisialta éagsúla, a bhfuil dlúthbhaint acu le topaic an teaghlaigh; críochnaíonn gach cuid de le conclúid an údair.
Teaghlach
Bhí a fear céile, Zahit Sadrislam ulı Zarifov, ina mhúinteoir sinsearach, ina innealtóir in Ollscoil Teicneolaíochta Taighde Náisiúnta Kazan (Tatairis: Казан милли тикшеренү технология университеты) ar feadh i bhfad. Ba tuismitheoirí iad le 4 leanaí.
Bill O'Herlihy
Ba láithreoir teilifíse é Bill O'Herlihy (28 Meán Fómhair 1938 – 25 Bealtaine 2015).
Díraonadh neodrón
Iarmhairt trasnaíochta, bunaithe ar scaipeadh neodrón—ag cisil dhifriúla adamh is solad, mar shampla — chun patrún idirdhealaithe déine a tháirgeadh, ar féidir a úsáid chun struchtúr an tsolaid a dhéanamh amach. De bhrí nach bhfuil lucht glan leictreach ag neodróin, treánn siad ábhair go héasca, ach de bhrí go bhfuil móimint mhaighnéadach acu is éifeachtach iad chun tréithe maighnéadacha ábhar a iniúchadh (i gcomhábhair fhorsheoltacha ardteochta, mar shampla). Idirghníomhaíonn siad tríd an bhfórsa núicléach láidir le núicléis adamhacha, agus mar sin bíonn siad íogair d'iseatóip éagsúla sa mheán ina bhfuil siad ag taisteal. Braitheann cuid de na foinsí neodrón ar imoibreoirí núicléacha chun léas leanúnach neodrón a chur ar fáil. I bhfoinsí eile úsáidtear léis cáithníní chun foinse bíogtha neodrón a dhéanamh. Baintear feidhm as díraonadh neodrón chun an-chuid córas a anailísiú, plaistigh, ceirmeacht, criostail leachtacha, próitéiní, is ábhair bhitheolaíocha eile.
Díraonadh X-ghathanna
Iarmhairt trasnaíochta ina scaipeann na hadaimh in ábhar X-ghathanna chun patrún de spotaí nó fáinní comhlárnacha a dhéanamh. Is féidir na patrúin seo a thaifeadadh agus a n-ionaid is a ndéiní a anailísiú chun struchtúr adamhach an ábhair a dhéanamh amach, modh oibre a d'fhionn Max von Laue i 1912.
Loscadh Mór Chicago (1871)
mion|clé Tharla Loscadh Mór Chicago ar 8–10 Deireadh Fómhair 1871. Maraíodh idir 200 - 300, scriosadh 17,450 foirgneamh, agus fágadh timpeall 100,000 gan dídean. Scriosadh níos mó ná 800 heicteár
De réir scéil amháin, bhí bó á bleán agus thug sí cic do lampa agus sin an rud a chuir tús leis an tine. Leag an bhó an lampa agus chuaigh scioból trí thine. Daoine de shliocht Éireannach, Patrick agus Catherine O'Leary, a bhí i mbun agus ba ea "Daisy" an t-ainm a bhí ar an bhó. Ach finscéal atá ann, is cosúil. clé|mion|[[Foirgneamh Tribune, cúinne Madison & Dearborn]] Bhaintí úsáid as adhmad chun a lán de na foirgnimh a thógáil sa chathair. Bhí adhmad sna cosáin, fiú! Bhí an samhradh sa bhliain 1871 thar a bheith tirim.
Tre-biwt
Baile i Caerdydd, an Bhreatain Bheag, is ea Tre-biwt (Béarla: Butetown), 1 km ó Caerdydd agus 211 ó Londain. Tá daonra 9715 ann, agus tá 928 (9.6%) in ann Breatnais a labhairt.
Torsten Haß
Is file, drámadóir, úrscéalaí, scríbhneoir agus leabharlannaí é Torsten Haß, ar a dtugtar an t-ainm peann Kim Godal freisin. Mar shampla, scríobh sé Bibliotheken für Dummies. Foilsíodh an leabhar i Oktober 2019 agus athchlóite faoi dhó mar gheall ar éileamh ard. Iarradh beagnach 60,000 leabhar faoi dheireadh 2020. Tá roinnt athbhreithnithe faighte ag an leabhar agus úsáidtear é i go leor ollscoileanna. Samplaí: Leabharlann Ollscoil Tübingen (Baden-Württemberg) , Leabharlann Ollscoil Bochum (An Réin Thuaidh-Viostfáil) , Leabharlann na hOllscoile Teicniúil i Bingen (Tír na Réine agus an Phalaitíneacht).
Muirthéacht na Frainnce (Leabhar)
Leabhar staire is ea Muirthéacht na Frainnce (.i. Réabhlóid na Fraince) a scríobh an tUasal Seosamh Ó Laochdha, agus a d’fhoilsigh C.S. Ó Fallamhain, Teo i gcomhar le hOifig an tSoláthair sa bhliain 1930. Tá 265 leathanach sa leabhar.
Ailtireacht
Ealaíon agus eolaíocht ar dhearadh foirgnimh atá san Ailtireacht. Chlúdódh sainmhíniú níos leithne dearadh na timpeallachta, ó leibhéal macraiphleanáil bailte, dearadh cathartha, agus ailtireacht tírphictiúra go leibhéal micri-dhearadh troscán nó dearadh táirgí.
thumb|250px|An [[Parthenon ar an Acropolis, in Aithin na Gréige]]
Scóp agus cuspóir
De réir an chéad saothar faoin ábhar a bhfuil teacht againn fós air, De Architectura le Vitruvius, ba chóir go mbeadh Áilleacht (Venustas), Buaine (Firmitas) agus Áisiúlacht (Utilitas) ag baint le foirgneamh maith; féadtar a rá gur cothromú agus comheagrú na príomhthréithe a bhaineann leis an ailtireacht agus gan aon cheann acu ag sárú aon chinn eile. Cuireann sainmhíniú nua-aoiseach béim ar conas mar a phléitear le ceisteanna aestéiticúla, structúrtha agus feidhmiúla.
Gnó ilghéitheach is ea an ailtireacht, agus baineann sí feidhm as an matamaitic, an eolaíocht, an ealaíon, an teicneolaíocht, na heolaíochtaí sóisialta, an bpolaitíocht, an stair, an bhfealsúnacht agus gnéithe eile nach iad. I bhfocail Vitruvius, "Is éard atá san ailtireacht eolas atá maisithe le cineálacha éagsúla léinn agus a chuidíonn le breith cheart a thabhairt ar a ndéantar trí cheirdeanna eile" (architecti est scientia pluribus disciplinis et variis eruditionibus ornata, cuius indicio probantur omnia quae ab ceteris artibus perficiuntur opera). Maíonn sé gur chóir d´ailtire a bheith oilte ar cheol, réalteolaíocht agus ábhair eile. Cuirtear béim ar leith ar an bhfealsúnacht; cluintear caint go minic ar fhealsúnacht ailtirí ar leith, nuair is é a bhealach oibre atá i gceist.
thumb|left|250px|An [[Colosseum, sa Róimh, An Iodáil]]
Teoiric agus cleachtadh
Ba dheacair an iomarca béime a chur ar thábhacht na teoirice agus an cleachtadh i gceist, cé gur beag ailtire a bhacann le teoiric. Mar a deir Vitruvius: "As an gcleachtadh agus as an teoiric a fháisctear an ailtireacht. Is éard atá sa chleachtadh machnamh fada leanúnach a dhéanamh ar an déantús, agus na lámha ag oibriú air i dtreo go gcuirtear an obair i gcrích le chuile shaghas ábhair. Is éard atá sa teoiric an míniú agus an soiléiriú is féidir a dhéanamh ar oiriúnacht na rudaí a beartaíodh" (ea nascitur ex fabrica et ratiocinatione. Fabrica est continuata ac trita usus meditatio, qua manibus perficitur e materia cuiuscumque generis opus est ad propositum deformationis. Ratiocinatio autem est quae res fabricatas sollertia, ratione proportionis demonstrare atque explicare potest).